Document ID: 32012D0528

RÅDETS AFGØRELSE Nr. 528/2012/EU
af 24. september 2012
om ændring af afgørelse 2001/822/EF om de oversøiske landes og territoriers associering med Det Europæiske Fællesskab (»associeringsafgørelse«)
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 203,
under henvisning til forslag fra Europa-Kommissionen,
efter fremsendelse af udkast til lovgivningsmæssig retsakt til de nationale parlamenter,
efter høring af Europa-Parlamentet,
efter en særlig lovgivningsprocedure, og
ud fra følgende betragtninger:
(1)
Det Europæiske Råds afgørelse 2010/718/EU af 29. oktober 2010 om ændring af øen Saint-Barthélemys status i forhold til Den Europæiske Union (1) ændrer traktaten, særlig bilag II, idet øen Saint-Barthélemy opføres på listen over oversøiske lande og territorier, for hvilke bestemmelserne i fjerde del af traktaten finder anvendelse.
(2)
Rådets afgørelse 2001/822/EF (2) udgør retsgrundlaget for fremme af den økonomiske og sociale udvikling i de oversøiske lande og territorier (OLT) og for fremme af de økonomiske forbindelser mellem disse og Unionen. Bilag I A til afgørelse 2001/822/EF indeholder listen over de OLT, der er omfattet af associeringen i henhold til artikel 1, stk. 2, i afgørelsen.
(3)
Afgørelse 2001/822/EF anvendes indtil den 31. december 2013. Afgørelsens bilag I A skal derfor ændres for at tage højde for øen Saint-Barthélemys ændrede status i forhold til Unionen, idet Saint-Barthélemy blev et oversøisk territorium den 1. januar 2012.
(4)
Afgørelse 2010/718/EU har fundet anvendelse fra den 1. januar 2012. Øen Saint-Barthélemy skal derfor omfattes af bestemmelserne i afgørelse 2001/822/EF siden den 1. januar 2012, der begunstiger OLT og ikke pålægger dem forpligtelser, bortset fra forpligtelser vedrørende samarbejdet med henblik på udviklingsfinansiering. I den henseende har Frankrig forpligtet sig til ikke at anmode om støtte fra Den Europæiske Fond for Regionaludvikling til øen Saint-Barthélemy i programmeringsperioden 2007-2013 -
VEDTAGET DENNE AFGØRELSE:
Artikel 1
I bilag I A til afgørelse 2001/822/EF indsættes følgende led mellem leddet for »Saint-Pierre og Miquelon« og leddet for »Aruba«:
« -
Saint-Barthélemy«.
Artikel 2
Denne afgørelse træder i kraft dagen efter offentliggørelsen i Den Europæiske Unions Tidende.
Artikel 1-9, artikel 34, 35 og 38, artikel 39, stk. 1 og 7, artikel 45, stk. 1, artikel 45, stk. 2, litra a), artikel 45, stk. 3, artikel 57 og 58 i afgørelse 2001/822/EF finder anvendelse for øen Saint-Barthélemy fra den 1. januar 2012.
Artikel 3
Denne afgørelse er rettet til medlemsstaterne.
Udfærdiget i Bruxelles, den 24. september 2012.

Labels: 10
18
5